Komission asetus (EY) N:o 820/2000, annettu 19 päivänä huhtikuuta 2000, tuontitodistusten antamisesta eräille sokerialan EY/MMA-alkuperäkumulaatiotuotteille



Virallinen lehti nro L 100 , 20/04/2000 s. 0020 - 0020



Komission asetus (EY) N:o 820/2000, annettu 19 päivänä huhtikuuta 2000, tuontitodistusten antamisesta eräille sokerialan EY/MMA-alkuperäkumulaatiotuotteille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan yhteisöön 25 päivänä heinäkuuta 1991 tehdyn neuvoston päätöksen 91/482/ETY(1), sellaisena kuin se on viimeksi muutettuna päätöksellä 97/803/EY(2), ottaa huomioon merentakaisista maista ja merentakaisilta alueilta tulevien sokerialan EY/MMA-alkuperäkumulaatiotuotteiden tuontia koskevista suojatoimenpiteistä 29 päivänä helmikuuta 2000 annetun komission asetuksen (EY) N:o 465/2000(3) ja erityisesti sen 2 artiklan 2 kohdan yhdessä eräiden CN-koodeihin 1701, 1702, 1703 ja 1704 kuuluvien tuotteiden tuontitodistusten myöntämistä koskevista yksityiskohtaisista säännöistä AKT/MMA-alkuperän kasautumisen vuoksi 17 päivänä joulukuuta 1997 annetun komission asetuksen (EY) N:o 2553/97(4) ja erityisesti sen 5 artiklan 3 kohdan kanssa, sekä katsoo seuraavaa: (1) Asetuksen (EY) N:o 465/2000 1 artiklan mukaisesti EY/MMA-alkuperän kasautuminen myönnetään asetuksen voimassaoloaikana 3340 tonnin määrälle CN-koodeihin 1701, 1806 10 30 ja 1806 10 90 kuuluvaa sokeria. Maaliskuussa 2000 on myönnetty tuontitodistuksia 3000 tonnin sokerimäärästä. (2) Vuoden 2000 huhtikuussa kansallisille viranomaisille esitettiin asetuksen (EY) N:o 465/2000 mukaisesti kolme hakemusta tuontitodistusten antamiseksi kokonaismäärästä, joka ylitti käytettävissä olevan 340 tonnin määrän. (3) Asetuksen (EY) N:o 465/2000 2 artiklassa yhdessä asetuksen (EY) N:o 2553/97 5 artiklan 3 kohdan kanssa säädetään, että komissio antaa asetuksen, jossa vahvistetaan kaikkiin jätettyihin hakemuksiin sovellettava yhtenäinen vähennyskerroin, ja keskeyttää uusien hakemusten jättämisen asetuksen voimassaoloajaksi, jos tuontitodistushakemukset johtavat vuosittaisen 3340 tonnin sokerimäärän ylitykseen. (4) Komission on näin ollen vahvistettava tuontitodistuksen antamiseen sovellettava vähennyskerroin ja keskeytettävä asetuksen (EY) N:o 465/2000 mukaisten uusien todistushakemusten jättäminen, ON ANTANUT TÄMÄN ASETUKSEN: 1 artikla Hyväksytään asetuksen (EY) N:o 465/2000 2 artiklan mukaisesti 7 päivänä huhtikuuta 2000 CN-koodiin 1701 99 10 kuuluvasta 2500 tonnin, 750 tonnin ja 340 tonnin sokerimääristä esitettyjä tuontitodistushakemuksia 9,47075 prosenttia haetusta määrästä. 2 artikla Uusien todistushakemusten jättäminen keskeytetään asetuksen (EY) N:o 465/2000 voimassaoloajaksi. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä huhtikuuta 2000. Komission puolesta Franz Fischler Komission jäsen (1) EYVL L 263, 19.9.1991, s. 1. (2) EYVL L 329, 29.11.1997, s. 50. (3) EYVL L 56, 1.3.2000, s. 39. (4) EYVL L 349, 19.12.1997, s. 26.